Arutelu:Kiirus - Vikipeedia, vaba entsüklopeedia

# Arutelu:Kiirus

### Allikas: Vikipeedia

See, et valguse kiirus on suurim võimalik kiirus, on teoreetiline tees. Valguse kiirust on mõõdetud, kuid praegune c väärtus on postuleeritud. Andres 6. veebruar 2006, kell 22.53 (UTC)

Asi on selles, et meeter on c kaudu defineeritud. Andres 6. veebruar 2006, kell 22.55 (UTC)

  Jah selline sõnastus on parem ei ole fakti selline konstanteering, mis välistab teisi võimalusi ja näitab ära algteooria. Kui olete maailma asju pikkemas perspektiivis jälginud, siis iga postulaat on hea ainult mingil ajahetkel ja ainutõed keeratakse peapeale.Akra 7. veebruar 2006, kell 11.28 (UTC)

    Selle mooduli mõiste Sa ju ise sinna 13. juunil seega täna sinna sisse vedasid.Akra 13. juuni 2007, kell 19:55 (UTC)

      Ma püüan selle artikli ümber teha. Andres 14. juuni 2007, kell 06:23 (UTC)

Pidage kinni, millises kiirusest jutt on kas sellest mis on inglise keeles en:Speed või sellest mis on en:Velocity? - Ahsoous 13. juuni 2007, kell 20:14 (UTC)

  kui teisest siis pealkiri võiks eesti keeles olla kiirusvektor ning skalaarse suuruse (speed) puhul siis kiirus ... - Ahsoous 13. juuni 2007, kell 20:18 (UTC)

    Füüsikas mõistetakse kiiruse all just kiirusvektorit, sellepärast ei ole pealkirja "Kiirus" reserveerimine mittevektorile minu meelest õige. Andres 14. juuni 2007, kell 06:23 (UTC)
      vat selle väitega ära nüüd küll välja tule... mõtle ise järgi, millal kooliski hakatakse rääkima vektoritest ja millal kiirusest... - Ahsoous 14. juuni 2007, kell 06:39 (UTC)

        Kui koolis hakati rääkima kiirusest, ei tehtud seda füüsika raames. Tahan öelda, et füüsika terminina tähendab kiirus kiirusvektorit. Andres 14. juuni 2007, kell 06:53 (UTC)

        Ka näiteks ENE 1. väljaandes öeldakse, et kiirus on vektor, ning räägitakse eraldi kiiruse absoluutväärtusest. Andres 14. juuni 2007, kell 06:56 (UTC)

        tead inimesed elasid ja liikusid ka enne 18. sajandit - Ahsoous 14. juuni 2007, kell 07:05 (UTC)

          Tean küll. Mul on mõte panna need asjad ühte artiklisse. Tänapäeva füüsikas igatahes mõistetakse kiiruse all vektorit. Ja esimeses lõigus on ju öeldud, et kiiruse all võidakse mõista ka selle vektori moodulit. Tõsi küll, see väljendusviis ei pruugi olla igaühele mõistetav, nii et nähtavasti tuleb hoolitseda selle eest, et asi oleks arusaadav. Selleks tuleb veel tööd teha.

          Jah, mulle tundub, et eesti keeles ei ole otstarbekas teha eraldi artikleid, sest see tekitaks rohkem segadust kui selgust. Andres 14. juuni 2007, kell 07:17 (UTC)

            huvitaval kombel suutis tarkvara ühe sinu kirjutatud lõigu nii ära kaotada, et ma seda ei näindki ning redigeerimiskonflikti teadet ka ei olnud. panin selle nüüd sisse tagasi. aga jah siinse keele häda on selles, et termineid jääb teinekord väheseks... aga ausalt öeldes ma ei kujuta ettegi kuidas need ühte artiklisse kokku kirjutada nii et asjad veel segasemaks ei lähe. panna sisse keskmine kiirus, nurkkiirus... ja valguse kiirus vaakumis ei ole vektoriaalne suurus... - Ahsoous 14. juuni 2007, kell 07:55 (UTC)

                Nurkkiirus on selgelt omaette mõiste, mida tähistab eraldi termin. pEALE SELLE ON KA VEEL MUID ASJU, MIDA NIMETATAKSE kiiruseks, aga mis selle artikli teema alla ei käi. Keskmine kiirus on jällegi kahemõtteline, ja selle kohta peaks olema ka eraldi artiklis. Valguse kiirus ei ole vist praegu sobivas kohas. Eks tuleb katsetada.

                Kiiruse all mõeldakse füüsikas vaikimisi kiirusvektorit, mistõttu minu meelest ei saa kuidagi artiklit "Kiirus" reserveerida kiirusvektori moodulile. Et "kiirus" tähistab mõlemat, siis on minu meelest kõige parem siin käsitleda mõlemat. Nähtavasti tuleb algus siin niimoodi ümber sõnastada, et kohe alguses seda olukorda selgitada. Andres 14. juuni 2007, kell 10:41 (UTC)

Välja otsitud andmebaasist "http://et.wikipedia.org../../../k/i/i/Arutelu%7EKiirus_c4b4.html"

##### Views

- Artikkel
- Arutelu
- Viimane redaktsioon

##### Otsi